A Törvényszék (harmadik tanács) 2021. június 2‑i ítélete –

Franz Schröder kontra EUIPO – RDS Design (MONTANA)

(T‑855/19. sz. ügy)

„Európai uniós védjegy – Törlési eljárás – Az Európai Uniót megjelölő nemzetközi lajstromozás – MONTANA ábrás védjegy – Feltétlen kizáró ok – Leíró jelleg – A 207/2009/EK rendelet 7. cikke (1) bekezdésének c) pontja (jelenleg az (EU) 2017/1001 rendelet 7. cikke (1) bekezdésének c) pontja) – Meghallgatáshoz való jog – A 2017/1001 rendelet 94. cikkének (1) bekezdése – A tények hivatalból történő vizsgálata – Az első alkalommal a fellebbezési tanács előtti eljárásban előterjesztett bizonyítékok megengedhetősége – A 2017/1001 rendelet 95. cikkének (1) és (2) bekezdése”

1. Európai uniós védjegy – Eljárási rendelkezések – A tények hivatalból történő vizsgálata – A megfelelő időben elő nem terjesztett tények és bizonyítékok – Figyelembevétel – Az EUIPO mérlegelési jogköre (2017/1001 európai parlamenti és tanácsi rendelet, 95. cikk, (2) bekezdés) (lásd: 24–26. pont)

2. Európai uniós védjegy – Eljárási rendelkezések – A tények hivatalból történő vizsgálata – Feltétlen kizáró okokra vonatkozó törlési eljárás – A felhozott jogalapokra korlátozódó vizsgálat – A közismert tények figyelembevétele (2017/1001 európai parlamenti és tanácsi rendelet, 7., 59. és 62. cikk, valamint 95. cikk, (1) bekezdés) (lásd: 38–41., 48. és 49. pont)

3. Európai uniós védjegy – Jogorvoslati eljárás – A fellebbezési tanácsok előtti fellebbezés – A fellebbezési tanácsok hatásköre – Új teljes körű érdemi vizsgálat – Terjedelem (2017/1001 európai parlamenti és tanácsi rendelet, 71. cikk, (1) bekezdés, és 95. cikk, (1) bekezdés) (lásd: 42., 45., 50. és 56. pont)

4. Európai uniós védjegy – Eljárási rendelkezések – Az EUIPO határozatai – A védelemhez való jog tiszteletben tartása – Az elv terjedelme (Az Európai Unió Alapjogi Chartája, 41. cikk, (2) bekezdés, a) pont; 2017/1001 európai parlamenti és tanácsi rendelet, 94. cikk, (1) bekezdés, második mondat) (lásd: 63. és 65. pont)

5. Európai uniós védjegy – Eljárási rendelkezések – A határozatok indokolása – Terjedelem (2017/1001 európai parlamenti és tanácsi rendelet, 94. cikk, (1) bekezdés, első mondat) (lásd: 72. pont)

6. Európai uniós védjegy – A védjegyoltalomról való lemondás, a védjegyoltalom megszűnése és a védjegy törlése – Feltétlen törlési okok – Kizárólag olyan jelekből vagy adatokból álló védjegyek, amelyek valamely áru vagy szolgáltatás jellemzőinek leírására szolgálhatnak – Megjelölés leíró jellegének értékelése – Földrajzi nevek (207/2009 tanácsi rendelet, 7. cikk, (1) bekezdés, c) pont, és 52. cikk, (1) bekezdés, a) pont) (lásd: 81–85. és 94. pont)

7. Európai uniós védjegy – A védjegyoltalomról való lemondás, a védjegyoltalom megszűnése és a védjegy törlése – Feltétlen törlési okok – Kizárólag olyan jelekből vagy adatokból álló védjegyek, amelyek valamely áru vagy szolgáltatás jellemzőinek leírására szolgálhatnak – MONTANA ábrás védjegy (207/2009 tanácsi rendelet, 7. cikk, (1) bekezdés, c) pont, és 52. cikk, (1) bekezdés, a) pont) (lásd: 87., 91–93., 97–101., 104. és 105. pont)

Tárgy

Az EUIPO negyedik fellebbezési tanácsának a Franz Schröder és az RDS Design közötti törlési eljárással kapcsolatban 2019. október 14‑én hozott határozata (R 1006/2019‑4. sz. ügy) ellen benyújtott kereset.

Rendelkező rész

1) A Törvényszék a keresetet elutasítja.

2) A Törvényszék a Franz Schröder GmbH & Co. KG‑t kötelezi, a saját költségein felül, az Európai Unió Szellemi Tulajdoni Hivatala (EUIPO) részéről felmerült költségeknek a viselésére.